पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय थाना परिसर में अंचलाधिकारी अरुण कुमार की अध्यक्षता में बुधवार को कोरोना संक्रमण के बढ़ते प्रभाव को नियंत्रित करने के लिए क्षेत्र के जनप्रतिनिधियों मुखिया वार्ड सदस्य सरपंच पंचायत समिति सदस्य एवं क्षेत्र के गणमान्य समाजसेवियों राजनीतिक दलों के कार्यकर्ताओं आदि के साथ एक बैठक कर उनसे मदद मांगी। बैठक में प्रखंड क्षेत्र में कोरोना के बढ़ते प्रभाव पर चर्चा की गई। बैठक में थानाध्यक्ष दीपक कुमार ने जन प्रतिनिधियों को उनकी महती भूमिका का अहसास कराते हुए कहा कि ऐसे विकट हालात में लोगों की सुरक्षा में उनकी भूमिक बेहद अहम है। ऐसे में स्थानीय जन प्रतिनिधि कोविड-19 के संक्रमण के कंट्रोल में प्रभावी भूमिका के लिए आगे आएं और लोगों को जागरूक करने में प्रशासन की मदद करें। उन्होंने लॉकडाउन के संदर्भ में सरकार के दिशा-निर्देशों एवं जिला प्रशासन के दिए गए निर्देश के अनुसार लोगों से व्यापक विचार विमर्श किया। इस अवसर पर कोकरसा पंचायत के समाजसेवी राकेश कुमार, दावथु पंचायत के पूर्व मुखिया उमाशंकर शर्मा, केउर पंचायत के रामप्रवेश पासवान, दावथु पंचायत के पंचायत समिति सदस्य पप्पू कुमार, कन्दौलl पंचायत के मन्ना सिंह एवं बड़ी संख्या में आम जनता समाजसेवी राजनीतिक दल के कार्यकर्ता उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn